Winterbourne Steepleton

Winterbourne Steepleton er en landsby og et verdslig sogn i distriktet West Dorset i grevskapet Dorset i England. Den ligger i Winterbournedalen, omkring 8 km vest for Dorchester. I henhold til folketellingen i 2011 hadde landsbyen og sognet en befolkning på 297 innbyggere. «Neighbourhood Statistics. Area: Winterbourne Steepleton (Parish). Key figures for 2011 Census: Key Statistics» , Office for National Statistics.

 Historie 
Første ledd i landsbyens navn er avledet fra dets lokalisering ved en sesongmessig elven Winterbourne (winter = vinter; bourne = angelsaksisk ord for elv). «bourn (n.1)», Online Etymology Dictionary  En sesongmessig elv om vinteren er en elv som er tørr i sommermånedene. Mills, David (2011): A Dictionary of British Place-Names, Oxford University Press  Andre ledd er først og fremst for å skille denne landsbyen fra nabolandsbyen er Winterbourne Abbas. Steepleton er avledet fra at landsbyens sognekirke har et høyt kirketårn, steeple, «steeple (n.)», Online Etymology Dictionary  Heath, Frank R. (1922): Dorset, 6. utg., London: Methuen & Co. Ltd. Kirketårnet var den ene av kun tre steintårn i grevskapet i middelalderen. Det andre var Iwerne Minster og Trent.  Gant, Roland (1980): Dorset Villages. Robert Hale Ltd., ISBN 0 7091 8135 3, s. 175

Stavingen av landsbyens navn har aldri vært konstant. I undersøkelsen i Domesday Book for 1086 var den listet som Wintreburne for hele området sørover elven Winterbourne. I senere omtaler var den stavet som Stipelwinterburn (1199), Stepelton (1219), og Wynterburn Stepilton (1244). Crumbleholme, Richard: «The Village Name», Winterbourne Steepleton, Dorset OPC

De fleste husene i landsbyen er fra 1600- eller 1700-tallet, og er bygget i stein. En herregård som ble reist på 1500-tallet, med senere påbygg, ligger i vestenden av landsbyen. Det er også en vannmølle fra 1700-tallet, hvor hjulet er bevart. 

Landsbykirken, viet erkeengelen Mikael, ble bygget i angelsaksisk tid. Den har et relieff av en engel, som er datert til midten av 1000-tallet, før normannernes erobring i 1066. Midtskipet ble bygget om på 1100-tallet, men dørkarmene er de opprinnelige. Andre deler av kirken ble ombygget på 1700-tallet. Kirken er en bevaringsverdig bygning i klasse I. «Church of St Michael, Winterborne Steepleton», British Listed Buildings.

 Referanser 

 Eksterne lenker 

 Bilder fra Winterbourne Steepleton

Kategori:Landsbyer i Dorset
Kategori:Domesday Book